Screenshot: Youtube

DINAMO je u šoku. Još nije završilo slavlje zbog pobjede juniorske momčadi koja je trijumfom kod Anderlechta (2:0) izborila četvrtfinale LP, kada su saznali da bi mogli biti izbačeni iz natjecanja i tako ostati bez utakmice s Barcelonom u Zagrebu.

Sve to zato što je Dinamov igrač Matija Fintić u Bruxellesu ušao s klupe u završnici i odigrao zadnjih sedam minuta iako zbog tri žuta kartona iz grupne faze nije smio nastupiti. UEFA je naravno pokrenula disciplinski postupak.

Ali, dok UEFA procesuira Dinamo "po službenoj dužnosti", oduševljava kako se ne samo sportski, nego i viteški, u ovoj situaciji drži Anderlecht.

Iako je Dinamo pogriješio i po pravilima bi mogao biti izbačen iz Europe bez prigovora, dok bi tako Anderlecht elegantno dobio četvrtfinale LP i utakmicu s Barcelonom, u Bruxellesu ne žele takve darove.

Tekst se nastavlja ispod oglasa

Doznajemo da je Anderlecht UEFA-i poslao pismo u kojom ističe da nema zamjerke na Dinamovu pobjedu: "Priznajemo je i smatramo legitimnom" pišu, te ističu kako ne žele da se njihov suparnik koji ih je čisto pobijedio, eliminira iz natjecanja.

Anderlecht je tako i ovim dokazao da je itekako velik klub.